|  |  |  |
| --- | --- | --- |
| http://www.ks-gov.net/pm/Portals/0/Logot/Stema%20(100px).jpg | **KUVENDI I KOMUNËS–SUHAREKË****SKUPŠTINA OPSTINE - SUVA REKA****MUNICIPALITY OF SUHAREKA** |  |

**PROCESVERBAL X/2020**

**I mbajtur me rastin e mbledhjes së 10 (dhjetë) të rregullt për vitin 2020 të Kuvendit të Komunës së Suharekës**

**Vendi: Suharekë**

**Zyra: Salla e Kuvendit të Komunës**

**Data: 30.10.2020**

**Ora: 13.00**

**Prezentë në takim:**

**Z. Nexhat Ramadani**

 **Z.Bashkim Ndrecaj**

**Z. Brahim Curri**

**z. Alban Berisha**

**Z. Shefket Kolgeci**

**Z. Xhemajl Kabashaj**

**Znj. Elmaze Bytyqi**

**Znj. Bulëza Kuçi**

**Znj. Shqipe Ramaj**

**Z.Lirim Qatani**

**z. Reshat Selimaj**

**Z. Ardian Kotorri**

**Z. Bexhet Kuçi**

**Z. Aziz Bytyqi**

**Znj. Afërdita Morina**

**Z. Gazmend Gashi**

**Znj. Bardha Gashi**

**Znj. Mirlinda Muqa**

**Z. Rilind Krasniqi**

**Z. Jeton Rrakaqi**

**Z. Arbërim Basha**

**Z. Dardan Berisha**

**Znj. Marigona Gashi**

**Znj.Florie Bytyçi**

**Z. Sami Hajdari -**

**Znj.Albana Bytyqi**

**Z. Osman Selimaj**

**Z.Leonard Shala**

**Z. Dugagjin Palushi**

**Znj.Laureta Tafaj**

**Z.Gëzim Kryeziu**

**Të pranishëm të tjerë**

**Kryetari Komunës**

 **Media dhe qytetarë**

 **OSCE, LMT, KDI**

**Habibe Bytyqi**

**Xheladin Sadikaj**

Mbledhjen e hapi dhe e kryesoi, Kryesuesi i Asamblesë Komunale z.Bexhet Kuçi dhe e prezantoi rendin e ditës:

***REND DITE***

1. **Miratimi i procesverbalit nga mbledhja e kaluar;**
2. **Shqyrtimi i projekt-vendimit për dhënien e pëlqimit për ti zhvilluar procedurat e ankandit publik për dhënien në shfrytëzim afatshkurtër të pronës së paluajtshme të komunës;**
3. **Shqyrtimi i projekt-vendimit për dhënien e pëlqimit për ti zhvilluar procedurat e konkurimit të hapur për dhënien në shfrytëzim afatgjatë të pronës së paluajtshme të komunës;**
4. **Shqyrtimi i projekt-vendimit për caktimin e normave tatimore për tatimin në pronën e paluajtshme;**
5. **Shqyrtimi i projekt-vendimit për formimin e komisionit;**
6. **Shqyrtimi i projekt-vendimit për shpalljen e interesit të përgjithshëm ;**
7. **Shqyrtimi i projekt-vendimit për shfuqizimin e vendimeve;**
8. **Shqyrtimi i raportit të performances për Komunën e Suharekës për vitin 2019;**
9. **Pyetje dhe përgjigje;**

**Dardan Berisha –**përshëndet të pranishmit.Ne si grup parlamentar i PDK-së,kërkojmë qa ta heqim Pikën 2 për arsyet tona.

**Kryesuesi** – a ke ndonjë arsye?Kemi një njoftim prej kryesisë së fshatit të cilët janë pajtu që të vazhdojë kjo pike.

**Dardan Berisha** – Ne kemi kërku që të bisedohet me banorët e asaj lagje,ju nuk keni bashkëpunu.

**Kryesuesi** – e hedh në votim Pikën 2 për rend dite

 **Me 17 vota pro**

 **5 kundër**

 **Miratohet**

**Kryesuesi –** e hedh në votim rendin e ditës

  **Unanimisht Miratohet**

**Pika 1. Miratimi i procesverbalit nga mbledhja e kaluar;**

**Kryesuesi** – e hedh në votim

 **Unanimisht Miratohet**

**Pika 2.Shqyrtimi i projekt-vendimit për dhënien e pëlqimit për ti zhvilluar procedurat e ankandit publik për dhënien në shfrytëzim afatshkurtër të pronës së paluajtshme të Komunës;**

**Kryesuesi –** e elaboron këtë pike.Kemi një njoftim nga kryesia e fshatit,e cila është e protokoluar dhe e nënshkruar.E hapi debatin për këtë pike.

**Rilind Krasniqi –** përshëndet të pranishmit.Arsyeja pse është shty kjo pike e rendit të ditës,ka qenë sepse ne kem kërku me u respektu vullneti i banorëve të Studenqanit.Pastaj ekzekutivi ka bo takim me kryesinë e fshatit dhe jo debat publik me fshatarët.Pra qka është kërku nuk është bo.

Kërkoj që të respektoni procedurat të cilat i kem kërku në Asamble me 30 qershor.

**Xhemaijl Kbashi** – përshëndet të pranishmit.Ne u konsultum si gr.parlamentar i LDK-së .Ne në fillim ishim për mbështetje të inicimit të kësaj procedure,ku u bazum me një pëlqim që kanë dhënë anatarët e kryesisë së fshatit,mirëpo nuk ishim të njoftum që nuk është mbajt debat publik.Do të shohim si rrjedh debati pastaj veprojmë.

**Rilind Krasniqi** – e vlerësoj vendimin e kryesisë,mirëpody përfaqësues të fshatit nuk kanë qen në takim.Kërkoj që me shku me rregull procedura.

**Bashkim Ndrecaj –** përshëndet të pranishmit.Herën e kaluar kam qenë kundër,sepse kemi kërku që të plotësohen të gjitha kriteret.Sot jam pro sepse kanë vendos kryesia e fshatit,ku janë të përfshirë të gjithë përfaqësuesit e partive polotike.Duke pas parasysh pandeminë nuk kanë mbajtur debat publik.

**Rilind Krasniqi** – nëse don ta shëndrrosh në debat politikë,gabon.E ke votu për me mbajt debat publik.

**Bashkim Ndrecaj** – kur mban takim kryesia e fshatit,duhet marrë parasysh.Nuk po bëj politikë.

**Dardan Berisha** – para disa seancave kemi kërku me u mbajt një debat i mirëfilltë.Kur kemi bo betimin,kemi thënë që do punojmë në ineresa të qytetarëve .Debati me banorë duhet të mirëfillet.Sa banorë të asaj zone kanë qenë në takim të kryesisë së fshatit?

Kërkoj që pasi të merret vendimi të formohet komisioni prej Asamblesë,të shkohet në vendin e ngjarjes dhe të bisedohet me qytetarët, dhe nëse ata janë pro këtij vendimi,atëherë ne në seancën tjetër do ta kalojmë.

**Florije Bytyqi –** përshëndet të pranishmit.Nuk jemi kundër biznesit të fshatit Studenqan por me vullnetin e qytetarëve.Kryesia e fshatit, a kanë bisedu me ndonjë ekspert shëndetësor apo tjerë,për damin e atij fshati?

**Leonard Shala** – përshëndet të pranishmit.E mirëkuptoj Rilindin,mirëpo është diskutu gjatë për këtë temë,se si ata gurëthyes janë tu operu,si kanë pas licencë.Kryetari na ka thënë që sipas kritereve janë në largësinë e duhur,mirëpo duhet me diskutu se si me mendu që në një afat kohor me i zhvendos ata gurëthyes në rast se krijojnë probleme.

**Rilind Krasniqi** – tregon skicën se ku parashihet të jepet pëlqimi për veprimtarinë e biznesit.1/3 e tokës ku mendohet të shfrytëzohet për gurëthyes është e pyllzume.

 **Jeton Rrakaqi** – përshëndet të pranishmit.Arben Gegaj është Kryetar i nëndegës,dhe ai ka nënshkru vetëm për mos me u nda prej kryesisë së fshatit.Nuk ju ka komuniku antarëve të partisë që nuk ka pas debat publik.PDK nuk është kundër veprimtarisë së gurëthyesve,por thjesht mi respektu procedurat.

**Nexhat Ramadani** – përshëndet të pranishmit.Insistimi i Rilindit është me vend.Në mbledhjen e kalume kemi votu që të shtyhet kjo pike,në mënyrë që të mbahet debat publik.Debati publik nuk është mbajtë dhe përgjegjësinë e keni ju si qeveri.Ne do e mbështesim këtë projekt-vendim,ku kemi një dokument prej kryesisë së fshatit e cila përfaqëson një pjesë të njerëzve ,ku kanë nënshkru por asesi nuk e kompenzon debatin publik.Ne do ta mbështesim këtë projekt-vendim,për faktin se duhet marrë parasysh shumë faktorë.Ata gurëthyes veq janë tu operu tash e sa vite,kanë bo investime të mëdhaja,ka shumë puntor të punsum.Nuk është hera e pare që kem marrë vendime të tilla duke shkel procedura,edhe ju,edhe ne e kem ngrit dorën.

**Laureta Tafa –** a ka qenë dikush kundër apo të gjithë kanë qenë pro?

**Florije Bytyqi –** kjo kryesi e fshatit, a ka nënshkru krye në vete apo ka bisedu me banorët?

Kërkojmë që kryetari i fshatit të jetë prezent dhe të na jap sqarime.

**Aziz Bytyqi** – përshëndet të pranishmit.E kuptoj shqetësimin e përfaqësuesëve të PDK-së,Rilindit dhe e di që PDK nuk është kundër bizneseve.Por meqë kemi një dakordancë të kryesisë së fshatit mendoj që duhet ta votojmë këtë pike.

**Rilind Krasniqi** – Nexhat je për ,në rregull.Te shkatërrimi i pyjeve mos bën vlerësime subjektive,por ji më objektiv.Ju kisha lut të gjithëve të jeni më objektiv në vendime.

**Nexhat Ramadani** – Është mire me respektu mendimin e secilit.Në mbledhjen e kaluar unë kam qenë ai që ka kërku të mbahet debat publik.Në të ardhmen është mire të mendohet edhe propozimi i Leonardit.

**Kryesuesi** – me pajtimin e asambleistëve Kryesuesi propozon që të jepet në shfrytëzim për dhjetë vite,dhe e hedh në votim

 **Me** **17 vota pro**

 **0 kundër**

 **8 apstenime**

 **Miratohet Pika 2.**

**Pika 3. Shqyrtimi i projekt-vendimit për dhënien e pëlqimit pë ti zhvilluar proceurat e konkurimit të hapur për dhënien në shfrytëzim afatgjatë të pronës së paluajtshme të Komunës;**

**Kryesuesi** – e elaboron këtë pike.

**Gëzim Kryeziu** – përshëndet të pranishmit.Nuk pajtohem me këtë pikë.Pse gjithë ajo hapsirë dhe pse bash në atë vend?

**Nexhat Ramadani –** ne si grup parlamentar në KPF nuk e kemi votu,për arsye se na ka ardh si pike e jashtëzakonshme pa asnjë arsye.Po jepen 8 ha tokë pa kurrëfar analize.Kryetari ka premtu që nuk do bje më vendime të tilla.Për me pru një vendim duhet të shkohet me të gjitha procedurat.Kjo është arsyeja që ne sot nuk jemi për me votu.

**Jeton Rrakaqi –** masi ktu s’ka pas analizë,çfarë analize ka pas në fshatin Studenqn?Kjo prone është vjerrin.Në emër të grupin parlamentar të PDK-së ne e mbështesim.

**Nexhat Ramadani –** Është pikërisht Jetoni dhe Leonardi bashk me ne që kanë thënë që nuk votojnë pika të tilla.Tani cila është arsyeja?

**Jeton Rrakaqi –** nuk është evërtetë që krejt pikat e rendit të ditës i kem votu.E dhash arsyen se pse e votoj.

**Leonard Shala –** shumë here jam pajtu me Nexhatin që të mos vin pika të jashtëzakonshme,por ndonjëherë duhet të kemi përjashtime.Kryetari na dha arsyrtimin se pse,gjithëashtu edhe Jetoni.Po investohen 2.5 milion euro dhe po krijohen shumë vende të punës.

**Arbërim Basha** – përshëndet të pranishmit.Me mendu ndryshe,me fol ndryshe,me vpru ndryshe është turp.Sa here është për të mirën e qytetarit ne do veprojmë dhe do punojmë.Kur unë kam propozu qendrën stërvitore për CIMA construction,disa kanë kundërshtu dhe ai propozim u refuzu.Ai debat ka ardh pas disa seancave dhe është fut në rend dite.A është bërë politikë?A ka moral?

**Nexhat Ramadani** – ne nuk jemi të tillë,që themi diçka ndryshe e veprojmë ndryshe.Ndoshta nuk jemi përfekt por jemi shumë të përgjegjshëm.Unë nuk ofendoj askënd,vetëm tregova arsyet e mia.

**Arbërim Basha –** asnjëherë në jetën time nuk e injoroj dhe nuk e ofendoj askënd.

**Nexhat Ramadani –** secili e e kemi mendimin tone.Respektojeni mendimin e të tjrëve.

**Florije Bytyqi –** Kjo prone e Komunës është 8 ha.Mirë do te ishte ta kemi një skicë dhe të vihet në projektor,në mënyrë që ta dime saktësishtë se ku është.

**Dugagjin Palushi** – debatet shumë po degradojnë.Sa i përket parcelave,aty eshtë nr. i parcelës dhe gjiroportali funksionon 100 %.

**Jeton Rrakaqi** – kjo pjesë i bie nën shkollë të Gjinocit,rruga e vreshtave.

**Xhemajl Kabashi** – nëse është një investim i tillë,nuk jem kundër por aty flitet se do ndërtohet një thertore dhe aty ka ndotje të ambientit.Pse mos të shtyhet për muajin tjetër e pastaj të vendosim.

**Bashkim Ndrecaj** – në parim jam për me votu.Është e mire për qytetin,edhe ashtu ajo tokë është vjerrinë.

**Kryesuesi –** e hedh në votim

 **Me 18 vota pro**

 **8 kundër**

 **Miratohet Pika 3.**

**Pika 4. Shqyrtimi i projekt-vendimit për caktimin e normave tatimore për tatimin në pronën e paluajtshme;**

**Kryesuesi –** e elaboron këtë pike dhe ia jep fjalën Drejtorit të Financave.

**Agim Bylykbashi** – përshëndet të pranishmit.Këtë vit e kemi për obligim me nxjerr vendime për me i caktu normat tatimore për secilën njesi.Për secilin nivel të vlerave janë zonat e përcaktuara e që janë të paraqitura me qmime në bazë të vlerës që e ka përcaktuar Ministria e Financave.Ai tregon shembuj të secilës njesi.Gjithëashtu ju mund të hyni në web faqen e tatimit në prone; ezyra ose eshërbimi ku mund të shihni për secilën kategori të vlerave.

**Xhemajl Kabashi** – shembulli i mëparshëm,rasti konkret te ara psh.toka nëse është në Vraniq,a është e klasit tjetër me token në Luzhnicë dhe Javor?A janë kategorizime të klasës.

**Agim Bylykbashi –** jep përgjigje.

**Avni Bytyqi** – Ministria e ka caktu vlerën 0.15 % ,pasi nuk është miratu,dhe ne e kemi për obligim me e qit këtë qështje në akt nënligjor nga Kuvendi sepse kërkohet nga auditori.

**Leonard Shala –** është mire me nejt 0.15% dhe me pa si po shkon procesi.Kategorizimin a e ka bo Komuna apo Ministria? Dhe sa është në qytet për dhjetë ari norma tatimore?

**Agim Bylykbashi** – jep përgjigje.

**Bashkim Ndrecaj** – prej cilit vit fillon?

**Agim Bylykbashi** – prej vitit 2018.

**Kryesuesi** – e hedh në votim.

 **Me 1 votë kundër**

 **Miratohet Pika 4.**

**Pika 5. Shqyrtimi i projekt-vendimit për formimin e komisionit;**

**Kryesuesi –** e elaboron këtë pikë dhe kërkon emrat prej partive politike.

**Leonard Shala –** përshëndet të pranishmit.Ka qenë kërkesë e imja që të formohet ky komision.Gjatë bisedave kam pa ni vullnet ekzistues tek të gjithë.Të ftuar jemi të gjithë përfaqësuesit e partive politike si dhe asambleist të pavarur në një takim për diskutim të kësaj teme.Mendoj dhe besoj se detyrë primare është që të fillojmë të merremi me këtë qëshjtje.Ne Asambleistët kemi kërku me u formu ky komision sepse jemi dëshmitar që pothuaj në secilën mbledhje sillen projekt-vendime për inicim të procedurave për dhënien në shfytëzim të pronës Komunale.Ata që vin pas nesh do ta kenë një pasqyrë më të qartë për këto vendime.Komuna e Suharekës posedon 1330 parcella ose prona.

**Dugagjin Palushi –** po ceket që kanë me u konpenzu për mbledhje nga 50 euro,mirëpo unë kërkoj që me qenë ditë pune,dhe me qenë dikush edhe prej katastrit që e njeh mire programin.

**Dardan Berisha –** cili është vizioni dhe misioni i këtij komisioni?A do të mundet që branda afatit 1 vjeqar ti kryej punët.

**Leonard Shala** – nëse ne nuk mundemi me arrit me përfundu,le ta vazhdojnë ata që vin pas nesh.

**Nexhat Ramadani –** Punën më të madhe duhet ta bëjë drejtoria përkatëse me inspektorët që ka,ndërsa detyrë e këtij komisioni është:të mblidhet,ti përpiloj të dhënet dhe të bëj raportin.Kisha thane që ky raport të kryhet për gjshtë muaj.

**Nexhat Ramadani** – propozon Xhemajl kabashin.

**Dardan Berisha –** në emër të grupit të PDK-së propozojmë Jeton Rrakaqin.

**Laureta Tafa –** propozon Leonard Shalën**.**

**Gëzim Kryeziu –** propozon Bashkim Ndrecën.

**Dugagjin Palushi** – propozon Laurata Tafën.

**Kryesuesi** – propozon Dugagjin Palushin,dhe prej ekzekutivit propozohet Driton Maliqaj dhe Florije Bytyqi.

**Kryesuesi** – e hedh në votim

 **Miratohet Unanimisht**

**Pika 6. Shqyrtimi i projekt-vendimit për shpalljen e interest të përgjithshëm ;**

**Kryesuesi** – e elaboron këtë pikë dhe hap debatin.

**Bashkim Ndrecaj** – janë shumë rrugë tjera që kanë prit.Nuk jam kundër,por desha ti them Kryetarit që rruga e Dellocit ka prit 1 vit dhe nuk ka ardh në këtë mënyrë shpronësimi.

**Gëzim Kryeziu** – unë i përgëzoj për këtë iniciativë.Kjo rrugë ka pas shumë telashe.Janë dikund mbi 40 shtëpi dhe është shumë e arsyeshme.Për mendimin tim është mire t’ia japim dritën e gjelbër.

**Jeton Rrakaqi** – është mire të na sqaroj edhe pushteti i kalum,edhe ai aktual.

**Enver Shabani** – përshëndet të pranishmit**.**Rruga që tanimë është para përfundimit ,pra në fazen finale.Rruga është ekzistuese dhe është hera e tretë që u tenderu,mirëpo ka pas probleme pronsore.Pronari ka kërku që të bëhet shpronësimi e pastaj të shtrohet rruga.Ne si drejtori e kemi për detyrë dhe obligim moral me pru në Asamble,e pastaj vendosni ju.

**Jeton Rrakaqi** – qitne tani në facebook dhe thoni që i shpëtuam këto familje.

**Enver Shabani –** unë nuk dua ta personalizoj.Është hera e tretë që del në tender.

**Leonard Shala –** a është obligative si procedure me marrë një vendim që me hy në mardhënie të kompenzimit.

**Avni Bytyqi –** nuk është i pari projket-vendim.Kryetari i Komunës ka pas respekt për juve Asambleistave që me marr edhe pëlqimin e juaj paraprak,ndërsa qështja e shpronësimit është kompetence e Kryetarit.

**Nexhat Ramadani –** ka shumë rrugë tjera që e kanë atë problem,mirëpo shumicën e rrugëve tjera ne dhe kta jemi mundu me bo zgjidhje.Dhe ne e mbështesim këtë projket-vendim.

**Kryesuesi** – e hedh në votim

 **Me 1 Apstenim**

 **Miratohet Pika 6.**

**Pika 7. Shqyrtimi i projekt-vendimit për shfuqizimin e vendimeve;**

**Kryesuesi** – e elaboron këtë pike dhe e hap debatin

**Elmaze Bytyqi** –përshëndet të pranishmit. Është dashtë që ne si gra me kundërshtu.Më vie keq Mirlindë!

**Bashkim Ndrecaj -**  është dasht me i ftu edhe artistat.Përmirësohi pak, po na bini do vendime e po na qitni para akteve të kryne.

**Jeton Rrakaqi –** Kryetari e ka dit që s’kalon,mirëpo me ju arsyetu artistave që Asamblea se ka kalu.Mos merrni vendime për politikë.

**Dugagjin Palushi –** Kryetari na qiti në pozitë të palakmueshme.Mos na bini më vendime të jashtëligjshme.

**Nexhat Ramadani –** kam votu kundër,për faktin se ky vendim ka qenë i jashtëligjshëm.Njerëzit e kulturuar dëshirojnë me u respektu ligji.Përgjegjësia kryesore është te Kryetari.

**Laureta Tafa –** a kemi të drejtë me kërku inicim për themelimin e teatrit?

**Kryesuesi** – kemi të drejtë.

**Kryesuesi –** e hedh në votim

 **Unanimisht Miratohet**

**Pika 8. Shqyrtimi i raportit të performances për Komunën e Suharekës për vitin 2019;**

**Kryesuesi –** e elaboron këtë pike

**Dugagjin Palushi** – raporti në përgjithësi është lavdu,mirëpo nuk qëndrojnë shumë gjanat.

**Pika 9. Pyetje dhe përgjigje;**

**Kryesuesi** – hap debatin për pikën 9.

**Jeton Rrakaqi –** në cilën drejtori ka zhvillu hetime Prokuroria e Prizrenit dhe për çka?

**Nënkryetarja –** unë nuk kam informacione që prokuroria e Prizrenit ka zhvillu hetime në asnjë drejtori,dhe nuk besoj që ka.

**Leonard Shala –** gropa ka Derveni pse s’po rregullohet?Rruga për skaj pazarit,a i ka skadu ultimatumi i dytë i garancionit bankar firmës që e ka ndërtu?

**Enver Shabani –** deri të bëhet sanimi do mbetet ashtu,mirëpo krejt kjo për shkak të kovid 19.Do të mundohemi me përfundu brenda këtij viti.

**Jeton Rrakaqi** – a ka pranim teknik kjo rrugë,dhe kush e ka nënshkru atë rrugë?

**Enver Shabani** – po ka pranim teknik dhe ministria e ka nënshkru.

**Dugagjin Palushi** – asfaltimi i rrugës në Buzhal rr. ‘Brahim Avdyli’ është bo,po dy rrugët tjera.Mbi lagjen Palush,Budakovë,ku është tu u punu,ajo rrugë është me rrezik se nuk i bie dielli dhe dimrit bëhet akull ku nuk mund të ngjiten veturat.Mohlan,te kthesa Budakovë,a bon me mbush beton ose asfalt.Rruga ‘Raza Palushi’ në Budakovë ka qenë në projekt dhe është kry.Nëse mbet ndonjë mjet me i qu te Kokollarët.Te Hoxht asnjë cent se keni investu.Në Buzhalë vetë 30 m rrugë duhet.

**Enver Shabani** – rruga që përmende është kry mire.Rruga te lumi e kemi shtru sepse kanë tepru mjetet.Në Budakovë kemi ndërtu disa rrugë lokale.Të gjitha rrugët që kanë qenë në Asamble janë rregullu.Ju si kryesi e fshatit vendosni se ka do të shkojnë këto mjete.

**Xhemajl Kabashi** – jemi në gjendje pandemie.Më intereson gjendja në shkollat tona.

**Remzi Bajselmani** – përshëndet të pranishmit.Situate është në kontroll.Aktualisht janë 6 mësimdhënës të infektuar dhe 2 nxënës të infektuar dhe një i shëruar.Mësimi vazhdon normal.Kemi ni në Destan Bajraktar,dhe ni nxënës në Mushtisht dhe mësimdhënësi.grupet e tyre janë izoluar dhe vazhdojnë mësimin online.

**Dardan Berisha** – prej se e ka marrë mandatin Drejtoresha e Shëndetësisë, asnjëherë nuk ka qenë prezente në mbledhjen e Asamblesë.Pse nuk vje në takim?

**Kryesuesi –** në momentin kur është emëru si drejtoreshë ka qenë duke e shfrytëzuar pushimin e lindjes,mirëpo vazhdon të punoj online.

**Bashkim Ndrecaj –** kryesues,a do me naj bo kushtet për seanca?

**Kryesuesi –** po,kur ta bëjmë një objekt të ri.

**Takimi përfundoi**:15:20 **Procesmbajtësja:**

 Dafina Haziraj